იუზეფა გურფინკელი

იუზეფა გურფინკელი (დ. 2 მაისი, 1919, ბილა-ცერკვა — გ. 9 აპრილი, 1997, ვოლგოგრადი) — საბჭოთა მოჭადრაკე, ქალთა შორის საერთაშორისო ოსტატი (1954) და საბჭოთა კავშირის სპორტის ოსტატი (1955).В Комитете по физической культуре и спорту // Советский спорт (газета). — 2 апреля 1955, № 41. — с. 2. პროფესიით ფილოლოგი და ინგლისური ენის მასწავლებელი.

 ბიოგრაფია 
იუზეფა გურფინკელი დაიბადა 1919 წელს უკრაინაში. განათლებით ფილოლოგი იყო და წლების განმავლობაში ეწეოდა პედაგოგიურ მოღვაწეობას — ასწავლიდა ინგლისურ ენას. მუშაობდა მწვრთნელად დონის როსტოვის საჭადრაკო კლუბში, მეცნიერთა სახლსა და პიონერთა სასახლეში.

 საჭადრაკო კარიერა 
1950 წლის რსფსრ-ის ჩემპიონატში 1-2 ადგილები გაიყო. იუზეფა გურფინკელი საბჭოთა კავშირის ქალთა 9 ჩემპიონატის მონაწილეა (1947–1968). მან საუკეთესო შედეგი აჩვენა სსრკ-ის 1954 წლის ჩემპიონატში, სადაც მეორე ადგილი დაიკავა. 1955 წელს მონაწილეობდა მსოფლიო ჩემპიონობის პრეტენდენტთა ტურნირში.

რსფსრ-ის ნაკრების შემადგენლობაში იგი სამჯერ მონაწილეობდა საბჭოთა კავშირის გუნდურ პირველობებში (1951, 1953, 1958), სადაც მოიპოვა ოქროს, ვერცხლისა და ბრინჯაოს მედლები გუნდურ ჩათვლაში.

გურფინკელი მონაწილეობდა 1957 წლის საქართველოს ჩემპიონატში, სადაც პირველი ადგილი დაიკავა.

 პირადი ცხოვრება 
1963 წელს მეუღლესთან, მოჭადრაკე ალექსანდრე კონსტანტინოვთან ერთად, გადავიდა ვოლგოგრადში. მათი შვილი, ტატიანა მოისეევა, ასევე საჭადრაკო სპორტის ოსტატია.

 ლიტერატურა 
 Суханицкий С. С. «Добрая, бескорыстная, гостеприимная» // «64 — Шахматное обозрение». — 2022. — № 8. — С. 80—88.
 Шахматы: энциклопедический словарь / гл. ред. А. Е. Карпов. — М.: Советская энциклопедия, 1990. — С. 98.

 სქოლიო 

კატეგორია:დაბადებული 1919
კატეგორია:გარდაცვლილი 1997
კატეგორია:რუსი მოჭადრაკეები